Postup implementovania Dodatku č. 3 k štátnemu vzdelávaciemu programu „Rámcový učebný plán pre ZŠ s vyučovacím jazykom slovenským k jazykom do ŠkVP v Digiškole

1.	Prihlásenie:
1.1.	Pre prihlásenie sa do aplikácie je potrebné kliknúť TU a vybrať, či ste pedagogický zamestnanec a podieľate sa na tvorbe školského vzdelávacieho programu materskej školy, základnej školy, gymnázia alebo SOŠ.
1.2.	Budete presmerovaný na stránku RIAM. Prihlásite sa pomocou prihlasovacích údajov Vášho RIAM konta, ktoré používate napr. pri objednávaní učebníc. Ak ho nepoznáte, RIAM Vás prevedie obnovením konta.

2.	Implementácia Dodatku č. 3 k štátnemu vzdelávaciemu programu „Rámcový učebný plán pre ZŠ s vyučovacím jazykom slovenským“:
1.	Výber školského vzdelávacieho programu:
•	Vyberieme v menu „Školské vzdelávacie programy“ a podkategóriu „ŠkVP“.
•	Vyberieme v druhom menu „Nový“.
•	Vyplníme názov nového ŠVP.
•	Vyberieme ŠVP – napr. 79 Primárne vzdelávanie.
o	Pre prvý stupeň vyberte "Primárne vzdelávanie (ISCED1) (11.0) (ZŠ1)"  
o	Pre druhý stupeň vyberte "Nižšie stredné vzdelávanie (ISCED2) (11.0) (ZŠ2)"
•	Vyberieme RUP 
•	Vyberieme koordinátora (riaditeľ alebo riaditeľom poverená osoba, ktorá koordinuje vypracovanie ŠkVP).
•	Klikneme na „Dokončiť“ – vygeneruje sa základná štruktúra ŠkVP.

2.	Vyberieme z ponuky v ľavej časti „Učebný plán“

3.	Vymazanie predmetu:
•	Po kliknutí na kapitolu „Učebný plán“ sa zobrazí jeho detail, ktorý zobrazuje učebný plán vyplývajúci zo zvoleného ŠVP, teda zoznam jednotlivých predmetov a skupín.
•	V oblasti „Jazyk a komunikácia“ sú uvedené všetky nové voliteľné cudzie jazyky podľa nového dodatku.
•	V prípade, ak škola sa rozhodne neponúkať niektorý z možných cudzích jazykov, tak ich môže z učebného plánu odobrať ikonkou na konci riadku daného predmetu. Hodinová dotácia cudzích jazykov sa v učebnom pláne aplikácie zadáva iba raz pri skupine predmetov (v tomto prípade „cudzí jazyk“). Ak skupina „cudzí jazyk“ nie je vytvorená, vytvoríte s pomocou tlačítka „Pridať“, ktorá sa nachádza pod tabuľkou Učebného plánu. Cudzie jazyky do skupiny sa môžu prideliť aj počas vytvárania skupiny alebo aj následne s editáciou skupiny.
Kliknutím na tlačidlo „Schváliť“ je Učebný plán schválený a teda sú nám dostupné Učebné osnovy. Pri každej kapitole sa zobrazí ikonka kľúčika, čo znamená, že kapitola je rozpracovaná.
POZOR: Učebné osnovy sú neprístupné, kým nie je schválený učebný plán. Až po schválení učebného plánu, vieme upravovať učebné osnovy.
•	Následne z ponuky v ľavej časti kliknite na „Učebné osnovy“ a potom na „Jazyk a komunikácia“. Stále klikáte vo výbere na ľavej strane, kde kliknete na vybraný jazyk. 

4.	Vypracovanie jednotlivých učebných osnov pre cudzie jazyky:
•	Pre jednotlivé cudzie jazyky sú v aplikácii pripravené navrhované tematické celky (nie je nutné použiť), kompetencie a štandardy. Jednotlivý PZ zodpovedný za tvorbu cudzieho jazyka vypracováva v aplikácii povinné súčasti ŠkVP na základe ponúkaných prvkov ŠVP. 
o	POZOR: skupina „cudzí jazyk“ musí mať definovanú hodinovú dotáciu, inak sa nezobrazia ročníky, kde sa tematické celky editujú.

Pre cudzie jazyky ŠVP nedefinuje štandardy v tematických celkoch vhodných pre ŠkVP. Automaticky je možné vytvoriť odporúčané Tematické celky podľa príslušného ŠVP. Obsahové a výkonové štandardy sú pripravené v štruktúre v podobe Spoločného európskeho referenčného rámca pre jazyky konkrétne časti:
•	Výkonový štandard definovaný pre stupeň
•	Obsahový štandard pre stupeň delený na:
o	Kompetencie
o	Funkcie
o	Jazyková dimenzia
Je možné ich podľa potreby presúvať pomocou funkcie „potiahni a pusť“. Samozrejme je možné ich dotvoriť na konkrétne potreby vzdelávacieho zamerania danej školy.

Detaily, ako postupovať pri tvorbe vlastných tematických celkov, ako aj pri rozpracovaní „Prierezových tém, „DVO“ (digitálne vzdelávacie objekty), „Učebné zdroje“, „Metódy, postupy a formy“ a „Medzipredmetové vzťahy“, nájdete v používateľskej príručke.